Marco Polo

Marco Polo (Vignesie, ai 15 di setembar 1254 - Vignesie, ai 29 di zenâr 1324) al è stât un marcjant talian e un esploradôr che insieme cul pari Nicolò e il barbe Matteo, al è rivât in Cine, clamade di lui Chatai. No l'è stât il primo ocidentâl in Cine, però al è stât il prim a lassà une descrizion di çe c'al veve viodût.

Otignude le stime dal Gran Khan Kubilai (nevôt di Gengis Khan), al à vivût in orient par 18 ains fasint part dai funzionaris imperiai e zirant par ducj i teritoris dal imperi. Ancje s'al ureve tornà a Vignesie, Kubilai no lu lassave partì parçe che lu tignive in grande considerazione. A le fin al à lassât partì lui, so pari e so barbe cul incaric di compagnà so fie Kokachin, che veve di là incuintri al sovran di Persie par sposassi.
Tornât a Vignesie, cui bêz otignûs in Cine al à invistût in impresis comercialis e al è deventât un gran siôr.

Dopo tre ains c'al ere tornât, al è stât fat prisonîar dai gjenovês inte batae di Curzola (a dì di vué in Croazie). Inte pereson di Gjenue al à cognossût Rustichello da Pisa.

Lis cronichis dal sô viaç (durât ben 24 ains) a son stadis detadis di lui stes in lenghe d'oïl a Rustichello da Pisa, sô compagn di prisonie a Gjenue, e racoltis intun libri intitulât Deuisament dou monde, miôr cognossût come Il milione (Il milion par furlan).

Dopo tre ains di pereson al è tornât a Vignesie e al à sposât une nobile de famêe Badoer. Cule femine al à vût tre frutis, dal 2022 si è scuviart c'al à vût un'atre fîe di un'atre femine.

Si crôt, ma no l'è sigûr, che si sedi partât daûr une femine de Cine, che si fos copade crodint che l'om al sedi stât copât inte batae di Curzola.

In Croazie e disin che le famêe Polo e sedi origjinarie de Dalmazie, ma ajé dome une invenzion par fà vignì i turiscj: i Polo e vivevin a Vignesie prime dal an mîl.

Quand che j disevin che çe c'al veve dit no l'ere vêr, Marco Polo al rispuindeve c'al veve contât dome le metât di çe c'al veve viodût.

Polo, Marco
Polo, Marco
Polo, Marco